23/01/2017 | Administración LocalMunicipal
Boqueixón
Nomeamento de membros da Xunta de Goberno Local e delegación de atribucións na Xunta de Goberno Local

ANUNCIO Nomeamento de membros da Xunta de Goberno Local e delegación de atribucións na Xunta de Goberno Local No Pleno ordinario do concello de Boqueixón que tivo lugar o 11 de xaneiro do 2017, déronse conta das seguintes resolucións: A) Resolución alcaldía de data 16 de decembro do 2016, de designación de membros da Xunta de Goberno Local Na sesión plenaria que tivo lugar o 7 de decembro do 2016 procedeuse co nomeamento de novo alcalde, o cal modifica a composición da Xunta de Goberno Local, polo que de acordo coa lexislación vixente, RESOLVO: 1. Nomear membros da Xunta de Goberno a: Dona Amparo Josefa Mijangos Grigg Don Jesús Sanjuás Mera Don Antonio González Barral 2. Corresponderá a Xunta de Goberno e baixo presidencia desta alcaldía, a asistencia permanente á mesma no exercicio das súas atribucións así como as que lle delegue a alcaldía ou calquera outro órgano municipal ou que expresamente lle atribúan as leis.3. Notificar esta resolución ás persoas designadas a fin de que presten, no seu caso, a aceptación de tales cargos. B) Resolución alcaldía de data 5 de xaneiro do 2017, de delegación de atribucións na Xunta de Goberno Local “En virtude das atribucións que me outorga o artigo 41.3 do regulamento de organización, funcionamento e réxime xurídico das corporacións locais, RESOLVO: 1) Delegar na Xunta de Goberno as seguintes atribucións: a) Aprobar a oferta de emprego público de acordo co presuposto e o cadro de persoal aprobados polo pleno, aprobar as bases das probas para a selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas. b) Sancionar as faltas de desobediencia á súa autoridade ou por infracción das ordenanzas municipais, salvo nos casos en que tal facultade estea atribuída a outros órganos. c) Contratación de obras, de subministros, de servizos, de xestión de servizos públicos, os contratos administrativos especiais e os contratos privados, cando o seu importe non supere o 10% dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual, cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referida aos recursos ordinarios do presuposto do primeiro exercicio, nin a contía sinalada. A adxudicación definitiva, ao terse que efectuar no prazo de 5 días hábiles seguintes á recepción do documento, poderá efectuarse indistintamente pola Xunta de Goberno, si coincide con sesión ordinaria, ou no caso contrario, pola alcaldía. d) A aprobación dos proxectos de obras e servizos cando sexa competente para a súa contratación ou concesión e estean previstos no presuposto, e non se trate de contratos de obras cuxa execución exceda do presuposto anual, cuxos proxectos foran redactados independentemente para cada unha das partes da obra. e) A adxudicación de concesións sobre os bens da entidade local e a adquisición de bens inmobles e dereitos suxeitos a lexislación patrimonial, cando o seu valor non supere o 10% dos recursos ordinarios do presuposto, nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas nin se trate de bens declarados de valor histórico ou artístico, calquera que sexa os eu valor. f) O outorgamento de licenzas, salvo que as leis sectoriais o atribúan expresamente ao Pleno ou a outros órganos. g) Ordenar a publicación, execución e facer cumprir os acordos do Concello. h) A aprobación dos instrumentos de planeamento de desenvolvemento do planeamento xeral, non expresamente atribuídos ao Pleno, así como a dos instrumentos de xestión urbanística e dos proxectos de urbanización. i) As demais competencias que expresamente lle atribúan as leis e aqueloutras que a lexislación do Estado ou da Comunidade Autónoma asignen ao municipio e non atribúan a outros municipais. Boqueixón, 18 de xaneiro do 2017. O alcalde Manuel Fernández Munín